उत्तर प्रदेश: उप चुनाव से पहले और मजबूत हुई भाजपा! इस पार्टी ने दिया समर्थन
भाजपा के प्रदेश मीडिया प्रभारी मनीष दीक्षित ने सोमवार को एकलव्‍य समाज पार्टी के अध्‍यक्ष जेआर निषाद द्वारा दिये गये समर्थन पत्र को मीडिया को जारी किया।
लखनऊ. एकलव्‍य समाज पार्टी ने विधानसभा उप चुनाव में भारतीय जनता पार्टी (भाजपा) को समर्थन दिया है। एकलव्‍य समाज पार्टी ने रविवार को भाजपा प्रदेश अध्‍यक्ष स्‍वतंत्र देव सिंह को पत्र लिख कर समर्थन देने की घोषणा की। भाजपा के प्रदेश मीडिया प्रभारी मनीष दीक्षित ने सोमवार को एकलव्‍य समाज पार्टी के अध्‍यक्ष जेआर निषाद द्वारा दिये गये समर्थन पत्र को मीडिया को जारी किया। दीक्षित ने बताया कि एकलव्‍य समाज पार्टी ने उत्‍तर प्रदेश विधानसभा उप चुनाव में घाटमपुर, मल्‍हनी बुलंदशहर, टूंडला, देवरिया, बांगरमऊ और नौगांव-सादात सीट पर चुनाव लड़ रहे भाजपा उम्‍मीदवारों को पूर्ण समर्थन और सहयोग देने की घोषणा की है। (भाषा)